Pola kulture-eduka asocio en Ĉeĥa respubliko

Pola kulture-eduka asocio en Ĉeĥa respubliko (, pola mallongigo PZKO, ) estas pola socia organizaĵo en Ĉeĥio, kiu celis kune kun la Kongreso de poloj reprezenti la polan minoritaton en la ĉeĥa ŝtato.

 Historio 
Antaŭ la dua mondmilito en Teŝinia Silezio ekzistis multaj polaj kulturaj organizaĵoj, sed post la milito Teŝinio estis dividita, kaj en ĉeĥa parto de Teŝinio ĉiuj polaj organizaĵoj estis dissolvigitaj.

Post la dua mondmilito denove eksplodis la disputo pri Teŝino inter Ĉeĥoslovakio kaj Pollando. La disputo ne estis solvita ĝis 1958, kiam Pollando cedis siajn teritoriajn asertojn kontraŭ Ĉeĥoslovakio. Jam post 1947, tamen, interkonsento pri amikeco kaj reciproka helpo estis subskribita inter Ĉeĥoslovakio kaj Pollando laŭ interveno de Sovetunio. La interkonsento inkluzivis plian protokolon reguligantan, surbaze de la principo de reciprokeco, la rajtojn de la pola minoritato en Ĉeĥoslovakio. Unu el la rajtoj enhavitaj en ĉi tiu Protokolo estis la rajto establi Asocion de Pola Junularo kaj Pola Kultura kaj Eduka Asocio, kiu fakte estis fondita en 1947. La renovigo de polaj organizaĵoj antaŭmilite ne estis permesata de la aŭtoritatoj.

Post 1989 la reprezentadon de la pola minoritato transprenis la Kongreso de Poloj en Ĉeĥio, establita en 1990. PZKO daŭre fokusiĝas ĉefe pri kulturaj kaj edukaj agadoj.

Nuna prezidanto de PZKO estas (ekde 2017) Halina Legowicz.

Nuntempe PZKO havas 80 domojn en preskaŭ ĉiu vilaĝo en Zaolzie.

 Vidu ankaŭ 
 Teŝinio
 Ĉeĥoslovaka-pola disputo je Teŝinio
 Kongreso de poloj en Ĉeĥa respubliko
 pola minoritato en Ĉeĥio

 Literaturo 
 GABAL, Ivan, a kol. Etnické menšiny ve střední Evropě. Praha: G plus G, 1999. ISBN 80-86103-23-4

 Fotaro 

 Eksteraj ligiloj 

 oficiala retejo 
 Listo de domoj PZKO  

Kategorio:Pola minoritato en Ĉeĥio
Kategorio:Organizaĵoj en Český Těšín
Kategorio:Organizaĵoj fonditaj en 1947
Kategorio:Teŝinio
Kategorio:Historio de Ĉeĥoslovakio (1945–1948)